Public procurement notice: Contract Award Notice
Published: 2023-04-26
Buyer: ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ
Country: GR
Contract type: Services
Procedure: Open procedure
CPV classification: 72500000 | 79340000 | 80533100
Estimated value: 6723800 EUR
Award criteria: The most economic tender

Technical requirements: Ολοκληρωμένο Πληροφοριακό Σύστημα της Γενικής Γραμματείας Εργασιακών Σχέσεων για την Ασφάλεια και την Υγεία στην Εργασία (ΗΡΙΔΑΝΟΣ)
Το «Ελλάδα 2.0» είναι ένα εξαιρετικά μεγάλου μεγέθους, εμπροσθοβαρές και ιδιαίτερα σύντομο πρόγραμμα δράσης, συγκριτικά με άλλα ευρωπαϊκά ή διεθνή συνήθη για την ελληνική δημόσια διοίκηση προγράμματα – συνεπώς, ανακύπτει πιεστική η ανάγκη για επίκαιρες και συντονισμένες ενέργειες όλων των εμπλεκόμενων φορέων σχετικά με τα έργα του προγράμματος αυτού.
Στα πλαίσια αυτού του προγράμματος είναι επιτακτική η ανάγκη για τη δημιουργία ενός Ολοκληρωμένου Πληροφοριακού Συστήματος (Ο.Π.Σ.) για τα θέματα υγείας και ασφάλειας στην εργασία, με στόχο την άρτια υποστήριξη των αρμόδιων υπηρεσιών της Αναθέτουσας Αρχής στην εκτέλεση του έργου τους (νομοθετικό, οργανωτικό, ενημερωτικό), αλλά και την διευκόλυνση όλων των εμπλεκομένων στη διαχείριση των ζητημάτων υγείας & ασφάλειας σε εργασιακούς χώρους (εργοδότες, εργαζόμενοι, τεχνικοί ασφαλείας, ιατροί εργασίας, εταιρείες παροχής υπηρεσιών πρόληψης, κ.λπ.) να ανταποκριθούν στις υποχρεώσεις τους, ιδίως μέσω της απρόσκοπτης και συνεχούς ενημέρωσης.
Αντικείμενο της σύμβασης είναι η αξιοποίηση Τεχνολογιών Πληροφορικής & Επικοινωνιών (ΤΠΕ) για την αναβάθμιση της ικανότητας της Διεύθυνσης Υγείας και Ασφάλειας στην Εργασία (ΔΥΑΕ) να παρέχει υψηλού επιπέδου υπηρεσίες σε βάθος χρόνου, μέσω της υλοποίησης μίας δέσμης δράσεων, που αφορά το σχεδιασμό, ανάπτυξη και λειτουργία Ολοκληρωμένου Πληροφοριακού Συστήματος (ΗΡΙΔΑΝΟΣ), που θα εξυπηρετήσει τον επιχειρησιακό στόχο της ΔΥΑΕ, τη διασφάλιση της ποιότητας των διοικητικών δραστηριοτήτων της αναθέτουσας αρχής και την ενημέρωση των πολιτών και των επιχειρήσεων για τις νέες ψηφιακές υπηρεσίες που σχετίζονται με τα θέματα Υγείας και Ασφάλειας στην Εργασία.
•	Δράση 1: Ο σχεδιασμός, ανάπτυξη και λειτουργία ενός Ολοκληρωμένου Πληροφοριακού Συστήματος (ΗΡΙΔΑΝΟΣ) που θα εξυπηρετήσει τον επιχειρησιακό στόχο της Διεύθυνσης Υγείας και Ασφάλειας στην Εργασία (ΔΥΑΕ)
Η παρούσα σύμβαση χρηματοδοτείται από Πιστώσεις του Προγράμματος Δημοσίων Επενδύσεων (Συλλογική Απόφαση Ένταξης, αριθμ. 76540 ΕΞ 2022/02-06-2022 (ΑΔΑ: 9ΔΔΦΗ-9ΛΜ) του έργου (Κωδικός ΟΠΣ ΤΑ 5174811).Η σύμβαση περιλαμβάνεται στο υποέργο ««Ολοκληρωμένο Πληροφοριακό Σύστημα για την Ασφάλεια και Υγεία  της Δράσης: «16750» 76540 ΕΞ 2022/02-06-2022 (ΑΔΑ: 9ΔΔΦΗ-9ΛΜ)
Ολοκληρωμένο Πληροφοριακό Σύστημα της Γενικής Γραμματείας Εργασιακών Σχέσεων για την Ασφάλεια και την Υγεία στην Εργασία (ΗΡΙΔΑΝΟΣ)
(παράγραφος 3.4 της Διακήρυξης) Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, δικαιούται να ασκήσει προδικαστική προσφυγή ενώπιον της ΑΕΠΠ κατά της σχετικής πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του. Σε περίπτωση προσφυγής κατά πράξης της αναθέτουσας αρχής  η προθεσμία για την άσκηση της προδικαστικής προσφυγής είναι:
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως
γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα.
Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.
Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης .
Η προδικαστική προσφυγή κατατίθεται ηλεκτρονικά  μέσω της λειτουργικότητας «Επικοινωνία» του ΕΣΗΔΗΣ στον ηλεκτρονικό τόπο του διαγωνισμού, επιλέγοντας κατά περίπτωση την ένδειξη «Προδικαστική Προσφυγή» και επισυνάπτοντας το σχετικό έγγραφο σε μορφή ηλεκτρονικού αρχείου Portable Document Format (PDF), το οποίο φέρει εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή με χρήση εγκεκριμένων πιστοποιητικών
Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Δημοσίου, κατά τα ειδικά οριζόμενα στο άρθρο 363 του ν. 4412/2016 στο άρθρο 19 παρ. 1.1 και στο άρθρο 7  της με αριθμό. 56902/215 Υ.Α..


Winner: Netcompany - Ιntrasoft S.A
Award value: 6723800
Number of bids: 1